Сімвалічна, што ў Беларусі праваслаўнае свята Пакрова Маці Божай звязана з Днём маці. І няма нічога дзіўнага, што абодва святы – царкоўнае і дзяржаўнае – шмат у чым яднаюцца. У прыватнасці, сёлета па бласлаўленню Мітрапаліта Мінскага і Слуцкага, Патрыяршага Экзарха усяе Беларусі Філарэта падчас рэспубліканскага Тыдня маці – з 9 па 17 кастрычніка – была арганізавана 7-я духоўна-асветніцкая выстава “Пакроўскі кірмаш”. Экспазіцыя размясцілася ў Палацы мастацтва горада Мінска і працавала штодня з 10.00 да 20.00. Яе арганізатарамі выступілі Беларуская праваслаўная царква і выставачнае прадпрыемства “Экспафорум”.